  Туспуктэм: vk.com (Народная галерея ГРДНТ им. В.Д.Поленова) Наталия Сильвестрова Алнаш ёросысь Карйыл гуртысь куиськись Надежда Измайлова калык кибашлыослэн «Русь мастеровая – 2022» куинетӥ виртуальной огъяросси вожвылъяськоназы «Ткачество» номинациын вормисе потӥз. Кызьы вераз усточи ивортодэтъя «Удмуртия» агенстволэн  корреспондентэзлы, со лымшор удмуртъёслэсь айшетсэс возьматӥз.  Вожвылъяськон «Сохраняя память…» темая ортчиз. Конкурсэ Россилэн 35 улосысьтыз 112 кибашлыос 15 ӧръёсъя пыриськизы. Усточиос киуж но соя видео дасязы. « Мон бырйи айшет, <…> асьме южноудмуртский айшет, но уже в современной интерпретации, то есть не копия, а аслам малпамея лэсьтэмын, но удмурт пужыосын »Надежда Измайлова, «Русь мастеровая – 2022» вожвылъяськонын «Ткачество» номинациын вормись «Русь мастеровая» виртуальной вожвылъяськонэ Надежда Измайлова куинетӥ арзэ пыриське ни. 2020-тӥ арын куиськись III степенё лауреат луиз, 2021-тӥ арын – II степенё лауреат. Надежда Измайлова куиськонэн вырыны 1997-тӥ арын кутскиз. « Куиськыны кутски мон Алнаш кибашлыослэн юртазы дышетсконме быдтыса. Гобелен вал мынам куиськон амалэ. <…> Собере каллен-каллен уже станоке потӥмы. Ижевскын Наиональный центр декоративно-прикладного искусства и ремёсел усьтӥськиз, отчы дышетскыны ветлӥмы. Ядыгарова Альбина Вениаминовна милям вал дышетӥсьмы. Вань куиськисьёслэн, дыр, со нырысетӥ дышетӥсез. Основной базаослы дышетскыса, собере ки воля ини » Надежда Измайлова, «Русь мастеровая – 2022» вожвылъяськонын «Ткачество» номинациын вормись Куиськись трос гинэ пӧртэм арбериос лэсьтэ: ӵушконъёс, ӝӧккышетъёс, коверъёс, айшетъёс, дэремъёс, миндэръёс. Со пусъе, киужъёсыз пыр туала улонэ вашкалазэ пыртыны тырше, калык пӧлы вӧлмытэ, куэм арбериосыз мед нуллӥськозы, адямиослэн коркаосазы инты мед шедьтозы шуыса. Ватсалом, «Гончарство» номинациын Уваысь Татьяна Холкинаез «За сохранение национальных традиций ремесла» нимысьтыз дипломен пусйизы. Тодэ вайытом, Алнаш ёросысь Любовь Мишина (Ганькова) «Палтури» бичетэз понна Удмуртиысь кивалтэтлэсь литературая премизэ басьтӥсьтӥз. Тегъёс: Удмуртия Лулчеберет киуж вожвылъяськон удмуртлык Алнаш  